آوروپانین نازی ایشغالین‌دان قورتاریلماسیندا اهمیت‌لی بیر یئری اولان و 2. دونیا ساواشی‌نین سئیرینی دییش‌دیرن نورماندیا عملیاتی‌نین 75. ایل دؤنومو سببین‌دن دونن اینگیلتره‌ده مراسیم تشکیل ائدیلدی.
نورماندیانین چیخیشی‌نین 75. ایلدؤنومونده مراسیم ملکه 2. الیزابت طرفین‌دن ائدیلدی.
مراسیم پورتسموتدا، آمریکا پرزیدنتی دونالد ترامپ، فرانسا پرزیدنتی امانوئل مکرون و آلمانیا باش ناظیری آنگلا مرکل ایله رئال‌لاشدی.
مراسیمده چیخیش ائدن کرالیچه،
"اؤلن‌لرین قهرمان‌لیغی، جسارت و قوربان‌لاری هئچ واخت اونوتولمایا‌جاق." دئدی.
ترامپ، آمریکا پرزیدنتی فرانکلین روزولت‌ین وئردیگی گئجه رادیو یاییمی‌نین مساژینی اوخودو.
اینگیلتره باش ناظیری ترزا می، کاپیتان نورمان ایسکینرین فرانسا ساحل‌لرینه  ائدین عملیاتدان اؤنجه خانیمینا یازدیغی مکتوبونو اوخودو.
هئچ واخت گؤندریله بیلمه‌یه‌جک مکتوبون جیبینده تاپیلدیغینی، عملیاتین باشلاماسیندان قیسا مدت سونرا اؤلموش اولدوغونو بیلدیردی.
کانادا باش ناظیری جاستین ترودو، یونانیستان پرزیدنتی پروکوپیس پاولوپوولوس و هولند باش ناظیری مارک روتن‌ین ده قاتیلدیغی مراسیم اثناسیندا اسکی و یئنی ساواش اوچاق‌لاری گؤستری اوچوشو حیاتا کئچیررکن، پاراشوتله ایندیرمه ده ائدیلدی.
2.  دونیا ساواشی‌نین سئیرینی دییش‌دیرن نورماندیا عملیاتی، 6 ژوئن 1944-جو ایلده آمریکا، اینگیلتره و کانادانین میدانا گتیردیگی 160 مین نفرلیک موتتفیق گوجلری طرفین‌دن آلمان ایشغا‌لی آلتین‌داکی فرانسانین شمال ساحلینه ائدیلمیشدی.
